
# ***ՀԱՅԱՍՏԱՆԻ ՀԱՆՐԱՊԵՏՈՒԹՅՈՒՆ***

*** ԼՈՌՈՒ ՄԱՐԶ***

***ՍՏԵՓԱՆԱՎԱՆԻ ՀԱՄԱՅՆՔԱՊԵՏԱՐԱՆ***

ք.Ստեփանավան 12/07/2024

**ԱՐՁԱՆԱԳՐՈՒԹՅՈՒՆ N 11**

**ԱՐՏԱՀԵՐԹ ՆԻՍՏԻ**

2024թ. հուլիսի 12-ին Ստեփանավանի համայնքապետարանի նիստերի դահլիճում կայացավ Ստեփանավան համայնքի ավագանու արտահերթ նիստը:Նիստին ներկա էին Ստեփանավան համայնքի ավագանու անդամներ՝ Հրահատ Աբրահամյանը, Անուշ Բաղդասարյանը, Ատոմ Գագինյանը, Արմեն Գրիգորյանը, Արմեն Փ. Գրիգորյանը,Արմեն Դավթյանը, Անուշ Իսպիրյանը, Ջոն Կիրակոսյանը, Արծրուն Հակոբյանը, Հմայակ Մարտիրոսյանը,Աղունիկ Նալբանդյանը, Արթուր Պապյանը, Լևոն Պապյանը, Անդրանիկ Տոնոյանը, համայնքապետարանի աշխատակիցներ:

Նիստը վարում էր համայնքի ղեկավար Արմեն Գրիգորյանը: Նիստը հեռարձակվում էր առցանց: Ներկայացվեց նիստի օրակարգը.

1. Ստեփանավան համայնքի ավագանու արտահերթ նիստի օրակարգը հաստատելու մասին
2. Ստեփանավան համայնքի 2024թ. բյուջեի երկրորդ եռամսյակի կատարման մասին
3. Հայաստանի Հանրապետության վարչական դատարան հայց ներկայացնելու համաձայնություն տալու մասին
4. Հայաստանի Հանրապետության Լոռու մարզի Ստեփանավանհամայնքի համայնքային ենթակայության մանկապատանեկան մարզադպրոցի ծառայությունից օգտվողների համար՝ համայնքի կողմից կամ համայնքի պատվերով մատուցած ծառայությունների դիմաց փոխհատուցման վճարից ազատելու մասին
5. Ստեփանավան համայնքի հողային հաշվեկշիռը հաստատելու մասին
6. Համայնքային սեփականություն հանդիսացող հողերի օտարման մասին
7. Համայնքային սեփականություն հանդիսացող գյուղատնտեսական նշանակության հողամասը վարձակալության տրամադրելու մասին
8. Համայնքային սեփականություն հանդիսացող գյուղատնտեսական նշանակության հողամասը վարձակալության տրամադրելու մասին
9. Լրացուցիչ հարց ևս կար «Պատրիոտս» ակումբի ղեկավար Գոռ Դոշոյանը, ով ներկա էր նիստին ներկայացրեց, որ Գեղարքունիքի Սևան քաղաքում կազմակերպվելու է մրցաշար, որին մասնակցելու են նաև Ստեփանավանի թվով 10 մարզիկներ:

Հարցը ևս ընդգրկվեց օրակարգում:

ԼՍԵՑԻՆ՝

1.ՍՏԵՓԱՆԱՎԱՆ ՀԱՄԱՅՆՔԻ ԱՎԱԳԱՆՈՒ ԱՐՏԱՀԵՐԹ ՆԻՍՏԻ ՕՐԱԿԱՐԳԸ ՀԱՍՏԱՏԵԼՈՒ ՄԱՍԻՆ (ԶԵԿՈՒՑՈՂ՝ ԱՐՄԵՆ ԳՐԻԳՈՐՅԱՆ)

Հարցը դրվեց քվեարկության:Ավագանին հաստատեց արտահերթ նիստի օրակարգը:

Որոշումը ընդունված է / որոշում N- 84-Ա/

Լսեցին լրացուցիչ հարցը ՝ որը համարակալվում է

9.«Պատրիոտս» ակումբին դրամական աջակցություն հատկացնելու մասին (ԶԵԿՈՒՑՈՂ՝ ԷԼՄԻՐԱ ՌԵՎԱԶՅԱՆ)

Հարցը ներկայացրեց հենց ինքը՝ ակումբի նախագահը:Նա ներկայացրեց կազմակերպվող մրցաշարի բնույթը, կազմակերպման աշխատանքները, պատասխանեց ավագանու հարցերին:Խնդրեց դրամական աջակցություն:Ավագանին առաջարկեց 300000/երեք հարյուր հազար/ ՀՀ դրամ:Հարցը դրվեց քվեարկության, անցավ միաձայն կողմ:

Որոշումը ընդունված է / որոշում N- 92-Ա/

ԼՍԵՑԻՆ՝

2. ՍՏԵՓԱՆԱՎԱՆ ՀԱՄԱՅՆՔԻ 2024Թ. ԲՅՈՒՋԵԻ ԵՐԿՐՈՐԴ ԵՌԱՄՍՅԱԿԻ ԿԱՏԱՐՄԱՆ ՄԱՍԻՆ(ԶԵԿՈՒՑՈՂ՝ ԷԼՄԻՐԱ ՌԵՎԱԶՅԱՆ)

Զեկուցողը ներկայացրեց բյուջեի երկրորդ եռամսյակի կատարողականը, հարցը դրվեց քվեարկության, անցավ միաձայն՝ կողմ:

Որոշումը ընդունված է / որոշում N- 85-Ն/

ԼՍԵՑԻՆ՝

3. ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ՎԱՐՉԱԿԱՆ ԴԱՏԱՐԱՆ ՀԱՅՑ ՆԵՐԿԱՅԱՑՆԵԼՈՒ ՀԱՄԱՁԱՅՆՈՒԹՅՈՒՆ ՏԱԼՈՒ ՄԱՍԻՆ (ԶԵԿՈՒՑՈՂ՝ ԷԼՄԻՐԱ ՌԵՎԱԶՅԱՆ)

Զեկուցողը ներկայացրեց նախագիծը ՝ ըստ որի անհրաժեշտ է վարչական հայտ ներկայացնել նախագծում նշված մի շարք հասցեների հողամասերի աճուրդները անվավեր ճանաչելու և դատարան դիմելու համար:

Համայնքի ղեկավարը մանրամասն ներկայացրեց գործընթացի բնույթը:

Հարցը դրվեց քվեարկության:Ավագանու բոլոր անդամները քվեարկեցին կողմ, բացի մեկ անդամից, ով քվեարկեց ձեռնպահ:

Որոշումը ընդունված է / որոշում N- 86-Ա/

ԼՍԵՑԻՆ՝

4. ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԼՈՌՈՒ ՄԱՐԶԻ ՍՏԵՓԱՆԱՎԱՆՀԱՄԱՅՆՔԻ ՀԱՄԱՅՆՔԱՅԻՆ ԵՆԹԱԿԱՅՈՒԹՅԱՆ ՄԱՆԿԱՊԱՏԱՆԵԿԱՆ ՄԱՐԶԱԴՊՐՈՑԻ ԾԱՌԱՅՈՒԹՅՈՒՆԻՑ ՕԳՏՎՈՂՆԵՐԻ ՀԱՄԱՐ՝ ՀԱՄԱՅՆՔԻ ԿՈՂՄԻՑ ԿԱՄ ՀԱՄԱՅՆՔԻ ՊԱՏՎԵՐՈՎ ՄԱՏՈՒՑԱԾ ԾԱՌԱՅՈՒԹՅՈՒՆՆԵՐԻ ԴԻՄԱՑ ՓՈԽՀԱՏՈՒՑՄԱՆ ՎՃԱՐԻՑ ԱԶԱՏԵԼՈՒ ՄԱՍԻՆ (ԶԵԿՈՒՑՈՂ՝ ԳԱՅԱՆԵ ՂԱԼԱՉՅԱՆ)

Զեկուցողը ներկայացերոց, որ համայնքի ղեկավարին է դիմել Կուրթան վարչական բնակավայրի բնակիչ Ալիկ Դարբինյանը՝ իր երեխայի Արսեն Դարբինյանի մանկապատանեկան մարզադպրոցի բռնցքամարտի խմբակի վարձավճարից ազատելու խնդրանքով:Նշեց, որ Ալիկ Դարբինյանը մասնակցել է բազմաթիվ մրցաշարերի, երկու անգամ դարձել է բռնցքամարտի Եվրոպայի չեմպիոն:

Հարցը դրվեց քվեարկության:Ավագանու բոլոր անդամները կողմ քվեարկեցին:

Որոշումը ընդունված է / որոշում N- 87-Ա/

ԼՍԵՑԻՆ՝

5. ՍՏԵՓԱՆԱՎԱՆ ՀԱՄԱՅՆՔԻ ՀՈՂԱՅԻՆ ՀԱՇՎԵԿՇԻՌԸ ՀԱՍՏԱՏԵԼՈՒ ՄԱՍԻՆ (ԶԵԿՈՒՑՈՂ՝ ՍԱՄՎԵԼ ՖՐԱՆԳՅԱՆ)

Զեկուցողը նշեց, որ ըստ օրինաչափության անհրաժեշտ է հաստատել Ստեփանավան համայնքի հողային հաշվեկշիռը:Հարցը դրվեց քվեարկության և անցավ միաձայն:

Որոշումը ընդունված է / որոշում N- 88-Ա/

ԼՍԵՑԻՆ՝

6. ՀԱՄԱՅՆՔԱՅԻՆ ՍԵՓԱԿԱՆՈՒԹՅՈՒՆ ՀԱՆԴԻՍԱՑՈՂ ՀՈՂԵՐԻ ՕՏԱՐՄԱՆ ՄԱՍԻՆ(ԶԵԿՈՒՑՈՂ՝ ՍԱՄՎԵԼ ՖՐԱՆԳՅԱՆ)

Զեկուցողը ներկայացրեց, որ քաղաքաշինական ծրագրերի իրականացման անհրաժեշտությունից ելնելով կարիք է առաջացել օտարել Անտառային փողոց 8/2 հասցեում գտնվող 0.1754 հա մակերեսով հողամասը: Ավագանու անդամների առաջարկով գին սահմանվեց 10.000/տասը հազար/ դրամը:

Հարցը դրվեց քվեարկության:Բոլորը կողմ քվեարկեցին:

Որոշումը ընդունված է / որոշում N- 89-Ա/

ԼՍԵՑԻՆ՝

7.ՀԱՄԱՅՆՔԱՅԻՆ ՍԵՓԱԿԱՆՈՒԹՅՈՒՆ ՀԱՆԴԻՍԱՑՈՂ ԳՅՈՒՂԱՏՆՏԵՍԱԿԱՆ ՆՇԱՆԱԿՈՒԹՅԱՆ ՀՈՂԱՄԱՍԸ ՎԱՐՁԱԿԱԼՈՒԹՅԱՆ ՏՐԱՄԱԴՐԵԼՈՒ ՄԱՍԻՆ(ԶԵԿՈՒՑՈՂ՝ ՍԱՄՎԵԼ ՖՐԱՆԳՅԱՆ)

Զեկուցողը ներկայացրեց, որ Կաթնաղբյուր գյուղում գտնվող համայնքային սեփականություն հանդիսացող վարելահողը անհրաժեշտ է տրամադրել վարձակալության: Ավագանիննախագծին կողմ քվեարկեց:

Որոշումը ընդունված է / որոշում N- 90-Ա/

ԼՍԵՑԻՆ՝

8. ՀԱՄԱՅՆՔԱՅԻՆ ՍԵՓԱԿԱՆՈՒԹՅՈՒՆ ՀԱՆԴԻՍԱՑՈՂ ԳՅՈՒՂԱՏՆՏԵՍԱԿԱՆ ՆՇԱՆԱԿՈՒԹՅԱՆ ՀՈՂԱՄԱՍԸ ՎԱՐՁԱԿԱԼՈՒԹՅԱՆ ՏՐԱՄԱԴՐԵԼՈՒ ՄԱՍԻՆ (ԶԵԿՈՒՑՈՂ՝ ՍԱՄՎԵԼ ՖՐԱՆԳՅԱՆ)

Զեկուցողը ներկայացրեց Արմանիս գյուղի մի շարք վարելահողեր և խոտհարքներ, որոնք անհրաժեշտություն է առաջացել տրամադրել վարձակալության՝ սահմանելով մեկնարկային գները:

Ավագանին կողմ քվեարկեց:

Որոշումը ընդունված է / որոշում N- 91-Ա/

Օրակարգային հարցերը սպառվեցին: Նիստը ավարտեց աշխատանքը: